Document ID: 31995D0467

Odločba Komisije
z dne 24. oktobra 1995
o izvajanju člena 20(2) Direktive Sveta 89/106/EGS o gradbenih proizvodih
(Besedilo velja za EGP)
(95/467/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], zlasti člena 13 direktive,
ker člen 13(3) Direktive 89/106/EGS predvideva dva različna postopka potrjevanja skladnosti proizvoda; ker člen 13(4) zahteva, da Komisija določi izbiro postopka v smislu člena 13(3) za dani proizvod ali družino proizvodov po posvetovanju s Stalnim odborom za gradbeništvo;
ker mora biti ta izbira med postopkoma opredeljena po merilih, določenih v členu 13(4);
ker člen 13(4) navaja, da mora Komisija med dvema postopkoma za potrjevanje skladnosti izbrati "najmanj zahteven postopek, ki je skladen z varnostnimi zahtevami"; ker to pomeni, da se je treba odločiti, ali je za neki proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je zaradi izpolnjevanja meril iz člena 13(4) treba vključiti priglašen certifikacijski organ;
ker člen 13(4) zahteva, da mora biti tako določen postopek naveden v mandatih in tehničnih specifikacijah; ker je zato zaželena opredelitev koncepta proizvodov ali družine proizvodov, kakršen je uporabljen v mandatih in tehničnih specifikacijah;
ker sta postopka iz člena 13(3) podrobno opisana v Prilogi III k Direktivi 89/106/EGS; ker je treba zato za vsak proizvod ali družino proizvodov jasno opredeliti metode za izvajanje teh dveh postopkov s sklicevanjem na Prilogo III, saj ta daje nekaterim sistemom prednost;
ker je postopek iz točke (a) člena 13(3) v skladu s sistemi, določenimi v prvi možnosti, brez stalnega nadzora, in v drugi ter tretji možnosti točke (ii) oddelka 2 Priloge III, in ker je postopek iz točke (b) člena 13(3) v skladu s sistemi, določenimi v točki (i) oddelka 2 Priloge III ter v prvi možnosti s stalnim nadzorom točke (ii) oddelka 2 Priloge III;
ker je po posvetovanju s Stalnim odborom za gradbeništvo skladno z zahtevami člena 13 in določbe člena 20, le ta izdal pozitivno mnenje dne 27. septembra 1995,
SPREJELA NASLEDNJO ODLOČBO:
Člen 1
Skladnost proizvodov in družine proizvodov, navedenih v Prilogi 1, se potrjuje po postopku, po katerem je za sistem kontrole proizvodnje, s katerim se zagotavlja skladnost proizvoda z ustreznimi tehničnimi specifikacijami, odgovoren izključno proizvajalec.
Člen 2
Skladnost proizvodov, navedenih v Prilogi 2, se potrjuje po postopku, po katerem je poleg sistema kontrole proizvodnje, ki jo izvaja proizvajalec, v ocenjevanje in nadzor kontrole proizvodnje ali proizvoda samega vključen tudi priglašen certifikacijski organ.
Člen 3
Postopek potrjevanja skladnosti, določen v Prilogi 3 se navede v mandatih za usklajene standarde.
Člen 4
Ta odločba je naslovljena na države članice.
V Bruslju, 24. oktobra 1995

Labels: 3
7
1
0